Հավելված 1  
Հայաստանի Հանրապետության   
Շիրակի մարզի Ախուրյան համայնքի   
ավագանու 2022 թվականի հունվարի 19-ի թիվ 13 որոշման

## **ՀԱՄԱՅՆՔԻ ՂԵԿԱՎԱՐԻ ԶԵԿՈՒՅՑԸ 2022 ԹՎԱԿԱՆԻ ԲՅՈՒՋԵՏԱՅԻՆ ՏԱՐՎԱ ՀԱՄԱՅՆՔԻ ԶԱՐԳԱՑՄԱՆ ՀԻՄՆԱԿԱՆ ՈՒՂՂՈՒԹՅՈՒՆՆԵՐԻ ՄԱՍԻՆ**

Հայաստանի Հանրապետության Շիրակի մարզի Ախուրյան համայնքի 2022թ բյուջեն մշակվել է` հիմք ունենալով Շիրակի մարզի Ախուրյանի տարածաշրջանի համայնքների նախկին տարիների բյուջեները, ինչպես նաև Ախուրյան և Մարմաշեն նախկին համայնքների 2017 - 2022 թթ. հնգամյա զարգացման ծրագրերը:

Համայնքի գործունեությունը մեծապես կախված է բյուջետային գործընթացի լավ կազմակերպումից, բյուջեի եկամուտների արդյունավետ հավաքագրումից եւ միջոցների խնայողական օգտագործումից:

Ախուրյան համայնքի զարգացման հիմնական ուղղություններում առաջնահերթ և գերակա են համարվելու դեռևս չիրականացված, շարունակական և նոր ծրագրերը, որոնք միտված են լինելու համայնքի տարածքային համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորման շարունակականության և բնակչության կենսական շահերի ապահովմանը։

Գալիք բյուջետային տարվա համայնքի զարգացման հիմնական ուղղություններն են՝

* Բարելավել համայնքի ֆինանսական վիճակը՝ ճշտելով հողի հարկի եւ գույքահարկի բազաները եւ բարձրացնելով սեփական եկամուտների հավաքագրման մակարդակը:
* Բարձրացնել բնակչությանը մատուցվող համայնքային ծառայությունների մակարդակը եւ որակը:
* Իրականացնել կրթության, մշակույթի եւ սպորտի բնագավառների համայնքային ենթակառուցվածքների պահպանման, շահագործման, նորոգման, ջեռուցման համակարգերի վերականգնման, գույքային վերազինման եւ այլ աշխատանքներ:
* Կապիտալ ներդրումներ կատարել համայնքի բնակարանային-կոմունալ տնտեսության, բարեկարգման եւ ճանապարհային տնտեսության և այլն բնագավառներում:
* Աշխուժացնել համայնքի մշակութային, մարզական եւ հասարակական կյանքը:
* Իրականացնել սոցիալական տարաբնույթ ծրագրեր:
* Իրականացնել արդյունավետ և թափանցիկ կառավարում։
* Խթանել համայնքի մասնակցային կառավարման մշակույթի ձևավորմանը։

Համայնքի 2022թ. զարգացման հիմնական ուղղությունները ուղղված են բնակչության կենսական շահերի ապահովմանը, շրջակա միջավայրի պահպանմանը, համայնքի հարմարավետ ու բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը, ինպես նաեւ համայնքի գլխավոր հատակագծին համապատասխան քաղաքաշինական ծրագրերի իրականացմանը:

Ես դիմում եմ համայնքի բնակչությանը, ավագանուն, համայնքային կազմակերպությունների աշխատակիցներին՝ շահագրգիռ մոտեցում ցուցաբերելու համայնքի 2022 թվականի բյուջեի միջոցների գոյացման, դրանց նպատակային օգտագործման, բյուջեի կատարման եւ վերահսկման ուղղությամբ:

*ՀԱՄԱՅՆՔԻ ՂԵԿԱՎԱՐ՝ ԱՐԾՐՈՒՆԻ ԻԳԻԹՅԱՆ*